**Как да проверим пределната цена на лекарствените продукти в реално време**

Всеки гражданин, преди или при закупуването на лекарствени продукти от аптечната мрежа, може да провери каква е пределната цена, на която лекарството е разрешено да се продава. Проверката може да се извършва в реално време чрез уеб-портала и мобилното приложение на Националния съвет по цени и реимбурсиране на лекарствените продукти.

Тази мярка есвързана с предотвратяване продажбата на лекарствени продукти на цени, различни от образуваните по реда на Закона за лекарствените продукти в хуманната медицина. Това се налага поради зачестилите сигнали за повишаване цените на лекарствата, отпускани без лекарско предписание.

Уеб-порталът на Националния съвет по цени и реимбурсиране на лекарствените продукти се намира на интернет адрес: [**https://portal.ncpr.bg**](https://portal.ncpr.bg/)

Мобилното приложение за достъп до цените на лекарствените продукти може да изтеглите от: [**https://ncpr.bg/images/android\_medicine/medicine.apk**](https://ncpr.bg/images/android_medicine/medicine.apk)